S-1436/2022

Mál þetta, sem dómtekið var 15. september 2022, höfðaði lögreglustjórinn á höfuðborgarsvæðinu með ákæru 9. ágúst 2022, á hendur Þ-kk-þgf F-kk-þgf S-kk-þgf, kt. 000000- 0000, [...];

„fyrir eftirtalin umferðarlagabrot, með því að hafa:

1. Þriðjudaginn 18. janúar 2022 ekið bifreiðinni [...] sviptur ökurétti austur Stekkjabakka í Reykjavík, við Hamrastekk.

M: 007-2022-3600

2. Þriðjudaginn 24. maí 2022 ekið bifreiðinni [...] sviptur ökurétti norður Reykjanesbraut í Kópavogi.

M: 007-2022-27324

Teljast brot í báðum liðum varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins 15. september sl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í desember [...], samkvæmt sakavottorði ákærða nær sakarferill hans aftur til ársins 2012. Það sem skiptir máli við ákvörðun refsingar í máli þessu er að 4. september 2013 gengst ákærði undir sektargerð hjá lögreglu um greiðslu 100.000 krónu sektar og sviptingar ökuréttar í sex mánuði frá þeim degi fyrir ölvunarakstur og akstur án ökuréttinda. Ákærði gekkst undir tvær sektargerðir 10. október 2013 um greiðslu 60.000 króna sektar í hvorri fyrir sig fyrir akstur sviptur ökurétti. Þá gekkst ákærði undir sektargerð 20. mars 2018 til greiðslu 190.000 krónu sektar og sviptingar ökuréttar í 24 mánuði frá þeim degi fyrir ölvunarakstur og akstur án þess að hafa öðlast ökuréttindi. Með dómi 6. maí 2019 var ákærði dæmdur í 30 daga fangelsi og til sviptingar ökuréttar ævilangt fyrir ölvunarakstur og akstur sviptur ökurétti. Með dómi 5. september sama ár var ákærði dæmdur í 30 daga fangelsi og til sviptingar ökuréttar ævilangt fyrir ölvunarakstur og akstur sviptur ökurétti en það brot var framið fyrir uppsögu áðurnefnds dóms 6. maí 2019. Með dómi 22. maí 2020 var ákærði dæmdur í 45 daga fangelsi fyrir akstur sviptur ökurétti en um hegningarauka að hluta var að ræða við áðurnefnda dóma frá 6. maí og 5. september 2019. Ákærði gekkst undir sektargerð hjá lögreglu 4. september 2020 til greiðslu 200.000 króna sektar fyrir akstur sviptur ökurétti vegna brots sem framið var fyrir uppkvaðningu dóms 22. maí 2020. Með dómi 6. janúar 2022 var ákærði dæmdur í 225 daga fangelsi fyrir akstur sviptur ökurétti en sá dómur var birtur ákærða 13. janúar 2022.

Ákærði er nú sakfelldur fyrir að aka sviptur ökurétti í fimmta skipti.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 135 daga. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, sem er þóknun skipaðs verjanda ákærða S-kk-ef S. F-kk-ef lögmanns 111.600 krónur að meðtöldum virðisaukaskatti.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, Þ-kk-nf F-kk-nf S-kk-nf, sæti fangelsi í 135 daga.

Ákærði greiði þóknun skipaðs verjanda síns S-kk-ef S. F-kk-ef lögmanns 111.600 krónur að meðtöldum virðisaukaskatti.

E-kvk-nf B-kvk-nf Á-kvk-nf